AH ลุ้นกำไร Q4/60 โตเด่น 43% ราคายังถูก เคาะเป้า 42.50 บ.
AH ลุ้นกำไร Q4/60 โตเด่น 43% ราคายังถูก เคาะเป้า 42.50 บ.
20 ก.พ. 2561

บล.บัวหลวง ระบุในบทวิเคราะห์วันนี้ (20 ก.พ.) คาดกำไรไตรมาส 4/60 ของ บริษัท อาปิโก ไฮเทค จำกัด (มหาชน) หรือ AH ที่ 204 ล้านบาท เพิ่มขึ้น 43% เทียบช่วงเดียวกันของปีก่อน แต่ลดลง 16% เทียบไตรมาสก่อนหน้า โดยประเมินยอดขายเติบโต 4% เทียบช่วงเดียวกันของปีก่อน จากการฟื้นตัวของอุตสาหกรรมและการออกโมเดลใหม่ของลูกค้า เช่น Isuzu’s DMax Blue Power pick-up และยังได้รับดอกเบี้ยรับรวมถึงส่วนแบ่งกำไรจาก SGAH ราคาหุ้นตอนนี้เทรดอยู่ในระดับ PER เพียง 9 เท่า ต่ำกว่าค่าเฉลี่ยกลุ่มที่ 12 เท่า ยังคงคำแนะนำ ซื้อ ราคาเป้าหมาย 42.50 บาท